**زانڪۆی سەڵاحەدین/هەولێر**

**ڪۆلێژی ئاداب**

**بەشی فەلسەفە**

 **زانستی ڪەلام**

 **علم الڪلام**

 **ڪۆڕسی یەڪەم**

 **قۆناغی دووەم/بەشی فەلسەفە**

 **مامۆستای بابەت**

 **د.مسعود محمد عەلی**

 **ساڵی( 2021\_2022)**

**پرسیارەڪان (1)**

**پ1/پێناسەی فەلسەفە بڪە فەلسەفە چیە!؟**

**و/فەلسەفە بریتیە لەو زانستەی ڪە دەگەڕێت بەدوای نهێنیەڪانی گەردوون لەبوارە جیاجیاڪان ئەوەندەی ڪەوا دەستی مرۆڤی پێ بگات .**

**پ2/فەلسەفە دابەش دەبێ بۆ لای دووبەش کامانەن !؟**

**و/ \*فەلسەفە دابەش دەبێ بەسەر ئەم دووبەشانە :-**

**1.فەلسەفەی ڪرداری**

**2.فەلسەفەی تیۆری**

**پ3/فەلسەفەی ڪرداری وتیۆری چیە !؟**

**و/فەلسەفەی ڪرداری:-بریتیە لەوبەشەی فەلسەفە ڪە بەڪرداری ئێمە دێتە دی**

**فەلسەفەی تیۆری:-بریتیە لەوبەشەی فەلسەفە ڪە بەڪرداری ئێمە نایەتەدی واتا ڪرداری ئێمە تێیدا بەژدار نیە**

**پ4/هەریەڪ لە فەلسەفەی ڪرداری وتیۆری دابەش دەبن بۆلای سێبەش کامانەن!؟**

**و/ \*فەلسەفەی ڪرداری دابەش دەبێ بۆلای ئەم بەشانە:-**

1. **زانستی چاڪسازی تاڪ ( ئاڪار جوانی پێ دەوترێ)**
2. **ئەوزانستەی باس لەیاسای ڕێڪخستنی خێزان دەڪا پێی دەوترێ چاڪسازی خێزان (تدبیل منزیل)**
3. **ئەوزانستەی باس لەڕێڪخستنی ڪۆمەڵگا دەڪا پێی دەوترێ ڪۆمەڵگە سازی (السیاسیة مدنیة)**

**\*فەلسەفەی تیۆری دابەش دەبێ بۆلای ئەم بەشانەی خوارەوە ڪەئەمانەن :-**

**1-باس لەشتێڪ دەڪات نەلەهزرو نەلەواقع دا ماددەی پێویست نیە ماددە نیە پێی دەوترێ زانستی خودای ( العلم الالهي)**

**2-باس لەشتێڪ دەڪات ڪە لەهزردا ماددەی پێویست نیە بەڵام لەواقعدا پێویستی پێیەتی پێی دەوترێ زانستی ماتماتیڪ(العم الریاضي)**

**3-یان باس لەشتێڪ دەڪات ڪەلەهزرو واقعدا هەیە واتا پێویستی پێیەتی پێی دەوترێ زانستی گەردوونی (العلم الطبیعي)**

**پ5/پێناسەی دین چیە؟یان دین چیە!؟**

**و/هەموو ئاینێڪی ئاسمانی لەدووبەشی سەرەڪی پێڪهاتووە بەشێڪ پەیوەندی بەدڵەوە هەیە پێی دەوترێ زانستی ڪەلام(علم ڪەلام) بەشی دووەم پەیوەندی بەڪردارەوە هەیە پێی دەوترێ (الفقة)**

**ئەمەیش بەشی دووەم ڪەبابەتی ڪردارەلەچەند بەشێڪ پێڪهاتووە :-**

**1-یان زانستی چاڪسازی تاڪە پێی دەوترێ زانستی ڕەوشت ( ئەخڵاق)**

**2-یان زانستی ڕێكخستنی خێزانە ڪە پێی دەوترێ یاسای خێزانی (نظام الأسرة)**

**3-یان زانستی ڕێڪخستی ڪۆمەڵگایە پێی دەوترێ ڪۆمەڵگە سازی ( المعاملات)**

**4-یان زانستێڪە پەیوەندی خوداو بەندە دیاری دەڪات پێی دەوترێ پەرستش ( العبادات)**

 **\*پەیوەندی نێوان دین وفەلسەفە خاڵی ناڪۆڪ؟وەڪ جیاوازیەڪ**

**پ6/جیاوازی نێوان دین وفەلسەفە چیە لەچەمڪی خودایەتی !؟**

**و/1-ئەگەر چی ئامانجی دین وفەلسەفە زانینه سەرچاوەی بوون وبەختەوەری ڪۆمەڵگایە بەڵام لەهەندێ شتدا لەئامانجدا جیادەبنەوە بۆ نمونە :-**

**فەلسەفە دەڵێت : ڪاری خودا لەم بونەوەرەدا ڕێڪخستنی ماددەڪان بوە بەس واتا ماددە نەبوونی نەبووە هەر هەبووە واتا تەنها ڕێڪخستنی ماددەیە بەڵام**

**دین دەڵێت : هیچ شتێڪ بوونی ناسەرەتای نەبووە هەمووشتێڪ لەنەبووە خودا بەدیهێناوە ئینجا ڕێڪی خستووە**

**2-فەلسەفە پێی وایە خودا هۆڪاری دوورە بۆ گەردوون بۆیە وچاودێری ڪردنی لەئەستۆ نەگرتووە بەڵام دین دەڵێت خودا وەڪ دنیای لەنەبووەوە بەدیهێناوە وڕێڪی خستووەبەهەمان شێوە چاودێری هەمیشەیشی دەڪات**

**پ7/فەلسەفەی ماددی چیە!؟**

**و/بریتیە لەوفەلسەفەیەی ڪە باوەڕی تەنها بەبینراوەڪان هەیە**

**پرسیارەڪان (2)**

**پ1/پێناسەی زانستی ڪەلام بەپێی قۆناغەڪان :**

**و/1-قۆناغی دابەزینی سروشت (وەعی):لەم قۆناغەدا بریتیە لەزانینی بنەماڪانی ئایین بەبەڵگەی ڕاست ودروستەوە**

**2-قۆناغی سەرھەڵدانی گروپە ڪەلامیەڪان ڪە لەخەواریجەوە دەست پێدەڪات : لەم قۆناغەدا بریتیە لەپاراستنی بیروباوەڕی موسڵمانی ڕاستەقینە لەو گومانانەی ڪەلەلایەن ئەوگروپانەوە ڕووبەڕوویان دەبویەوە**

**3-قۆناغی تەرجمەڪردنی فەلسەفەی یۆنانی : زانستی ڪەلام لەم قۆناغەدا بریتیە لەباس ڪردن لەزاندراوەڪان بۆبەرژەوەندی بنەماڪانی ئایین وسەلماندنی ڕاستی دین**

**پ2/تایبەتمەندی قۆناغەڪانی زانستی ڪەلام !؟**

**و/1-قۆناغی یەڪەم: بەوەجیادەڪرێتەوە ڪە ڪێشە لەناو موسڵمانان لەڕووی بیروباوەڕەوە نەبووە بەڵڪو ڪێشەڪان دەرەڪی بوونە لەگەڵ بت پەرستان وئەهلی ڪیتاب بوونە.**

**2-قۆناغی دووەم: بەوەجیادەڪرێتەوە ڪە ڪێشە لەناوەخۆی موسڵمانان سەرهەڵدەدات ئەرڪی زانستی ڪەلام قورستر دەبێت بەجوابدانەوەی گومانەڪانی قۆناغی یەڪەم وگومانەڪانی گروپە ئیسلامیەڪان ( معتزیلە\_خەواریج)**

**3-قۆناغی سێیەم: قۆناغی تەرجمەڪردنی فەلسەفەی یۆنانی ئەم قۆناغە بەوەجیادەڪرێتەوە ڪە ڪێشەڪان فراوانتر دەبن ئەرڪی زانستی ڪەلام قورستر دەبێ چونڪە زیاد لەجوابدانەوەی گومانەڪانی قۆناغی یەڪەم ودووەم گومانەڪانی تر ڕووبەڕوو دەبێتەوە دەبێ وەڵامیان بداتەوە**

**4-قۆناغی چوارەم: ئەم قۆناغە بریتیە لەقۆناغی ئێستا لەڪۆمەڵێڪ گومان زیاد لەقۆناغەڪانی پێشوو ڕووبەڕووی بنەماڪانی ئایین بۆتەوەو دەبێت زانستی ڪەلام وەڵامیان بداتەوە**

 **پ3/بۆچی هەندێڪ لەزانایان بەباش باسی زانستی ڪەلامیان نەڪردووە !؟**

**و/زانستی ڪەلام دووبەشە:-**

**بەشێڪیان پێی دەوترێ ڪەلامی موعتەزیلی (معتزیلە) دووەم ڪەلامی ئەهلی سونە ئەوەی ڪەوا بەباش نەزانراوە ڪەلامی معتزیلەیە نەڪ دووەم**

**پرسیارەڪان (3)**

**پ1/سودەڪانی زانستی ڪەلام ڪامانەن باسیان بڪە !؟**

**و/دەڪرێ سودەڪانی زانستی ڪەلام لەم خاڵانەی خوارەوە ڪورت بڪەینەوە:-**

**1-گرینگی زانستی ڪەلام بۆ ئەوڪەسەی ڪەدەیزانێت بەهێزبوونی توانای لۆجیڪی وزانستی وهزریە بەشێوەیەڪ ڪە بیروباوەڕ وهزری نامۆ ناتوانێت ڪاریگەری لەسەر دابنێت**

**2-گرینگی زانستی ڪەلام بەنسبەت ڪەسانی ترەوە یانی بۆ بەرامبەر ڕونڪردنەوەی بابەتە فیڪریەڪانە بەبەڵگەی بەهێزو جوابدانەوەی نڪۆڵی ڪەرانە بەبەڵگەی خۆیان**

**3-گرینگی زانستی ڪەلام لەڕووی بنەماڪامی ئایینەوە پارێزگاریڪردنە لێی لەگومانی دژەڪان**

**4-گرینگی ئەم زانستە بەرامبەر زانستەڪانی تری ئایین ئەوەیە ڪە ئەم بنەمایە بۆ ئەوان ڪەئەم نەمێنێ ئەمیش هەلدەوەشێتەوە**

**پ2/ناوەڪانی زانستی ڪەلام كامانەن بیانژمێرەو باسی هۆڪاری ناولێنانیان بڪە!؟**

**و/1-پێی دەوترێ(علم أصول الدین وعلم العقائد) بۆیە وای پێ دەوترێ چونڪە باس لەچەسپاندنی بنەماڪانی ئایین دەڪات**

**2-پێی دەوترێ (علم التوحید وعلم الاسماء والصفات) بۆیە وای پێ دەوترێ چونڪە باس لەو ئاڪارانە(صفات) دەڪات ڪەشایەنی خوایە و ئەوەی شایەنی نیە**

**3-پێی دەوترێ (علم الڪلام) بۆیە وای پێ دەوترێ چونڪە توانای مرۆڤ بەهێز دەڪات لەسەر بەرگری ڪردن لەبنەماڪانی ئایین وچۆنیەتی بەڵگەهێنانەوە**

**پرسیارەڪان (4)**

**پ1ئەم زاراوانە پێناسە بڪە !؟**

**و/1-العالم: بریتیە لەهەموو دروستڪراوەڪان**

**2-الازل: واتا بێ سەرەتایی بوون**

**الازلي: ئەوڪەسەیە ڪە سەرەتا بۆ بوونی نیە ئەویش بەس خودایە**

**3-القەدیم: ئەو بوووەیە ڪەسەرەتا بۆ بوونی نیە یەڪسانە بە(الازلی)**

**4-الدائم: ئەو بووەیە ڪەنەبوو بەسەری دانایەت ڪە بەس خودایە یەڪسانە بە (الئەبەدی)**

**T.B /واتا پێناسەی (الابەدی) هەمان پێناسەی (الدائم)دەوێ**

**5- مالایزال: ئەوشتەیە ڪەسەرەتا بۆ بوونی هەیە وەڪ گەردوون دژی مانای ( الازل)**

**6- الحادیث: هەرشتێ لەنەبوونەوە دروست بوبێ ڪە هەمووڪەون دەگرێتەوە**

**7- الجوهر: هەرشتێ لەم دروستڪراوانە بووبێ نەوەستابێ بەبوونی شتێڪی ترەوە پێی دەوترێ جوهر ئەویش دەبێت بەدووبەشەوە:-**

**\*جوهرماددی: بەوشتانە دەوترێت ڪەوا شوێن داگیر بڪات**

**\*جوهر مجرد: ئەوشتەیە ڪە شوێن داگیر ناڪات وەڪ ڕۆح**

**8- جوهری فرد( جزء الایتجزاء): ئەوماددەیەیە ڪە قابیلی بەش بوون نیە بەهیچ جۆرێڪ**

**9- الحادث: لای فەلسەفەوە دووبەشە:-**

**\*الحادث بالذات: بەوشتە دەڵێن ڪە نەبوونی نەبوە بەڵام لەڕووی پلەوە لەخواری خواوەیە یەڪسانە بە ( الالی)**

**\*الحادث بالزمان: ئەوشتەئە ڪەلەنەبوونەوە دروست بوون بەڵام لەلایەن زانایانی زانستی ڪەلام حادث تەنها بەشی دووەمە**

**10- العرض: بریتیە لەسیفەتی شتەڪان واتە ئەوبونانەن ڪەبونیان وەستاوە بەبوونی شتێڪی ترەوە ڪە جەوهەرە**

**11- الاكوان الاربعاء: بریتیە لەچوار سیفەت**

**جوڵەو وەستان ڪۆبوونەوەو جیابونەوە**

**12- الواجب: ئەوەیە ڪەنەبوونی مەحاڵە بەئاشڪرا واتەبەڵگەنەویست وەڪ شوێن بۆماددە یان بەبەڵگە وەڪ بوونی خودا**

**13- المتسحیل: ئەوەیە ڪەبوونی مەحاڵە وەڪ بوون ونەبوون لەیەڪ ڪاتدا یان نەبوونی هیچ ڪامیان لەیەڪ ڪاتتدا**

**14- الجائیز: ئەوشتەیە ڪە قابیلی بوون ونەبوونە وەڪ گەردوون یەڪسانە بە( ممڪن)**

**15- الغیران: بریتیە لەدووشت ڪەبڪرێ لەیەڪ جیاببنەوە بەبێ یەڪ ببن**

**16- المثلان: بریتیە لەدووشت ڪەیەڪ بن لەوئاڪارانەی ڪە بوونیان پێوە بەستراوە**

**17- الضدان: بەدووشت ئەوترێ ڪەبوونیان لەیەڪ ڪاتدا ڪۆنابێتەوە بەڵام دەڪرێ هیچ ڪامیان نەبن وەڪ: سپی وڕەش**

**18- النقیضان: بریتیە لەڪۆبونەوەی بوون ونەبوونی شتێڪ لەیەڪ ڪاتدا یان نەمانی بوون ونەبوونی لەیەڪ ڪاتدا**

**پرسیارەڪان (5)**

**پ1/چۆن مرۆڤ بوونی عیسا دەسەلمێنی!؟**

**و/قورئان بەنمونەیەڪ ئەوەمان بۆ ڕوون دەڪاتەوە ئەویش ئەوەیە ڪەنمونەی ئادەم دەهێنێتەوە دەڵێت ڪەسێڪ بتوانێت مرۆڤ بەبێ دایڪ وباوڪ بهێنێتە بوون دەتوانێ بەبێ باوڪیش بیهێنێتە بوون ڪەواتە ناڪرێ نڪۆڵی لەمرۆڤ بوونی عیسا بڪرێت بەڵام باوەڕ بەمرۆڤ بوونی ئادەم بڪرێت**

**پ2/چۆن دەیسەلمێنی ڪە بت پەرست هەڵەیە !؟**

**و/ ئەوڪەسەی ڪەباوەڕی بەبت پەرستی هەیە باوەڕیشی بەوەهەیە ڪە خودا بەدیهێنەری ئاسمان وزەویە بۆیە پێی دەڵێین ئایا ڪەسێڪ بەدیهێنەری ئاسمان وزەوی بێ شایستەی پەرستشە یان بتێڪی بێ گیان ئەگەر وتی بتەڪان شایستەی پەرستشن پێی دەڵێین ئەم بتانە نەدەبیستن نەدەبینن نە عەقڵیشیان هەیە بەڵام تۆ خاوەنی بیستن وبینین وژیریت چۆن دەڪرێت پەرستراو پایەی لەوڪەسە نزمتر بێ ڪە دەیپەرستی**

**پرسیارەڪان (6)**

**پ1/چۆن مرۆڤ بوون نابێتە ڕێگر لەبەردەم پێغەمبەرایەتیا!؟**

**و/ دووگروپ وەمرۆڤ بوونیان ڪردووە بەڕێگر لەبەردەم ئەم پرۆسەیەدا ڪە ئەوانیش :**

1. **بت پەرستان 2- ئەهلی ڪیتاب**

**سەرەتا بە بت پەرستان دەڵیین ئێوە باوەڕتان بە پێغەمبەرانی پێشوو هەیە ڪە مرۆڤ بوون دەڵێن بەڵێ ئەی بۆ ئەومرۆڤ بوونە ڕێگر نیە لەپێغمبەرایەتی ئەوان دابەرامبەر ئەهلی کیتاب چۆن باوەڕتان بەپێغەمبەرانی پێشوو هەیەبەوڕێگەیە پێغەمبەری دواپێغەمبەر دەسەلمێنێت ئەگەربڵێین بەڵام بەهەمان شێوەڕێگر نیە لەپێغەمبەری ئیسلامدادەڵێن هیچ پەیامێڪ لەخوداوە نەهاتووە بۆ مرۆڤ ئێمەش دەڵێین ئایا ئێوە باوەڕتان بەموسا هەیە ڪە مرۆڤە وەلەهەمان ڪاتیشدا پەیامبەرە دەڵێن بەلێ ئەی بۆ ئەم مرۆڤە مرۆڥ بوونەڪەی ڕێگر نیە لەپەیامبەرەڪەیان بەڵام ئەم مرۆڤە مرۆڤ بوونەڪەی ڕێگرە مەبەست لێی پێغمبەر محمدە ( د.خ)**

 **پ2/ شوێن ڪەوتوانی عیسای ڪوڕی یەعقوبی ئەسفەهانی باوەڕیان چۆنە بەرامبەر پێغمبەرانی ئیسلام !؟**

**و/ دەڵێن باوەڕمان هەیە ڪە محمد پەیامبەری خوایە بۆعەرەب نەڪ بۆهەموو جیهانیان بەڵام ئەم قسەیە نادروستە چونڪە باوەڕ بوون بەپێعمبەر دەبێ لەگەڵی باوەڕت بەڕاستگۆیەڪەشی هەبێ ڪەڕاستە لەگوفتاردا یەڪ لەگوفتاریەڪانیدا دەلێت من نێردراوم بۆهەموو جیهانیان**

**پرسیارەڪان (7)**

**پ1/ هەندێڪ لەوگومانانەی ڕووبەڕووی زیندووبونەوە دەبێت ڪامانەن بیانژمێرە !؟**

**و/1-نڪۆڵی كردن لەبوونی دانایی وسودێڪ لەزیندوو بونەودا**

1. **نڪۆڵی لەبوونی زانستێڪ دەڪەن ڪە بتوانێ ئەوجەستەیەی ڪەبوە بەخاڪ جیابڪاتەوە لەخاڪە بنەڕەتیەڪەوە**
2. **نكۆڵی دەڪەن لەبوونی هێزێڪ ڪە بتوانێ گۆڕانڪاری بەسەر خاڪا بهێنێ بیڪاتەوە بەمرۆڤ**

**پ2/چۆن گفتوگۆ لەسەر بوونی حیڪمەت دەڪەین لەزیندووبوونەوەدا!؟**

**و/بەپێی لۆجیڪی مرۆڤ دووڪەس یەڪیان گوێڕایەڵ بێ ئەوی ترینا لادەر بێ نابێ وەڪ یەڪ مامەڵەیان لەگەڵ بڪرێت نابێ ڪەسی ستەمڪار هەتا دەمرێ بەخۆشی دەژی وەڪەسی ستەملێڪراو هەتا دەمرێ بەناخۆشی دەژی ئەگەر ڕۆژێڪ نەبێ ئەم دوانە پاداشتی خۆیان تێدا وەربگرن ئەوا دادپەروەری ودانایی خوا دەڪەوێتە ژێر پرسیارەوە**

**پ3/ چۆن دەیسەلمێنی بەڪەسێڪ ڪە نڪۆڵی لەبوونی زانستێڪ دەڪات ڪە بتوانێت ئەولاشەیەی بوە بەخاڪ جیای بڪاتەوە !؟**

**و/ بەرامبەر بەوڪەسانەی ڪەباوەڕیان هەیە ڪە خودا خاوەنی زانستە لەهەموو ئەم بونەوەرەدا بانگیان دەڪات لەدیدگای زانستی فراوانی بەدیهێنەری ڪەونەوە بڕوانینە ئەم بابەتە بەڵام بۆ ئەوڪەسانەی ڪە باوڕیان نیە بەبەدیهێنەر بەو نمونەی ڪە باوەڕیان پێیەتی وەڪ ڪۆڪردنەوەی دوو توخمی جیاوازو کەسێ بتوانێ دووتوخمت دژ بەیەڪ ڪۆبڪاتەوە وەتواناشی هەیە ئەم ڪارە بڪات**

**پ4/ چۆن گفتوگۆ دەڪەین لەگەڵ ڪەسێڪ ڪە نڪۆڵی لەو هێزە دەڪات ڪە بتوانێ خاڪ بڪاتەوە بەمرۆڤ!؟**

**و/ئەگەر ڪەسەڪە باوەڕی بەخودا هەبوو ڪە بەدیهێنەری ئەم بونەوەرەیە پێی دەڵێین ئەو هێزەی ڪە توانیویەتی ئەم بونەوەرە بەدیبهێنێت دەتوانێت خاڪیش بڪاتەوە بەمرۆڤ واتا ئەوهێزەی ڪەلەبەرهەمی خاڪ ئاو دروست بڪا بیڪا بەخوین بیڪا بەگۆشت بیڪا بە ئێسڪ پاشان دەتوانێت ئەوخاڪەش بڪاتەوە بەمرۆڤ.**